ประเทศมาซิโดเนียเหนือ

ประเทศในยุโรปตะวันออกเฉียงใต้
บทความนี้เกี่ยวกับประเทศในสมัยใหม่ สำหรับความหมายอื่น ดูที่ มาซิโดเนีย
| สาธารณรัฐมาซิโดเนียเหนือ Република Северна Македонија (มาซิโดเนีย) Republika e Maqedonisë së Veriut (แอลเบเนีย) |
| --- | --- |
   ธงชาติ     ตราแผ่นดิน  
เพลงชาติ: "แดแนสนัตมาแกดอนียา"
ที่ตั้งของ ประเทศมาซิโดเนียเหนือ  (เขียว)ในยุโรป  (เทาเข้ม)  —  [คำอธิบายสัญลักษณ์]
เมืองหลวง และเมืองใหญ่สุด: สกอเปีย 42°0′N 21°26′E﻿ / ﻿42.000°N 21.433°E﻿ / 42.000; 21.433
ภาษาราชการ:   มาซิโดเนีย  แอลเบเนีย 
ภาษาทางการอื่น ๆ: ตุรกี โรมานี เซอร์เบีย บอสเนีย อาโรมาเนียน
กลุ่มชาติพันธุ์  (2002): 64.2% มาซิโดเนีย 25.2% แอลเบเนีย 3.9% เติร์ก 2.7% โรมานี 1.8% เซิร์บ 0.8% บอสเนีย 0.5% อาโรมาเนีย (รวมเมกเลโน-โรมาเนีย) 0.9% อื่น ๆ / ไม่ระบุ
ศาสนา  (2011): 70.7% คริสต์ —69.6% ออร์ทอดอกซ์ตะวันออก —0.4% โรมันคาทอลิก —0.7% นิกายอื่น ๆ 28.6% อิสลาม 0.5% ไม่มี 0.2% อื่น ๆ
การปกครอง: รัฐเดี่ยว สาธารณรัฐระบบรัฐสภา

• ประธานาธิบดี : กอร์ดานา ซิลยานอฟสกา-ดัฟกอวา
• นายกรัฐมนตรี : คริสตียัน มิตส์กอสกี
• ประธานสมัชชา : Afrim Gashi
 
สภานิติบัญญัติ: สมัชชา
เอกราช จากยูโกสลาเวีย

• ประชามติเป็นเอกราช : 8 กันยายน ค.ศ. 1991
 
พื้นที่
• รวม: 25,713 ตารางกิโลเมตร (9,928 ตารางไมล์) (อันดับที่ 145)
• แหล่งน้ำ (%): 1.9
ประชากร
• สำมะโนประชากร 2021:  1,832,696 (ผลเบื้องต้น)
• ความหนาแน่น: 80.1 ต่อตารางกิโลเมตร (207.5 ต่อตารางไมล์) (อันดับที่ 122)
จีดีพี (อำนาจซื้อ) : 2019 (ประมาณ)
• รวม: 33.822 พันล้านดอลลาร์สหรัฐ
• ต่อหัว: 16,253 ดอลลาร์สหรัฐ
จีดีพี (ราคาตลาด) : 2019 (ประมาณ)
• รวม: 12.383 พันล้านดอลลาร์สหรัฐ
• ต่อหัว: 6,143 ดอลลาร์สหรัฐ
จีนี (2019):  30.7 ปานกลาง
เอชดีไอ (2019):  0.774 สูง · อันดับที่ 82
สกุลเงิน: เดนาร์มาซิโดเนีย (MKD)
เขตเวลา: UTC+1 (เวลายุโรปกลาง)
• ฤดูร้อน (เวลาออมแสง): UTC+2 (เวลาออมแสงยุโรปกลาง)
รูปแบบวันที่: วว.ดด.ปปปป (ค.ศ.)
ขับรถด้าน: ขวา
รหัสโทรศัพท์: +389
รหัส ISO 3166: MK
โดเมนบนสุด: .mk .мкд
มาซิโดเนียเหนือ (อังกฤษ: North Macedonia; มาซิโดเนีย: Северна Македонија; แอลเบเนีย: Maqedonia e Veriut; ก่อนเดือนกุมภาพันธ์ ค.ศ. 2019 มีชื่อว่า มาซิโดเนีย (Macedonia) มีชื่อทางการว่า สาธารณรัฐมาซิโดเนียเหนือ (อังกฤษ: Republic of North Macedonia; มาซิโดเนีย: Република Северна Македонија; แอลเบเนีย: Republika e Maqedonisë së Veriut) เป็นรัฐอิสระบนคาบสมุทรบอลข่านในยุโรปตะวันออกเฉียงใต้ มีอาณาเขตทางทิศตะวันตกเฉียงเหนือติดกับประเทศคอซอวอ ทิศเหนือติดกับประเทศเซอร์เบีย ทิศตะวันออกติดกับประเทศบัลแกเรีย ทิศใต้ติดกับประเทศกรีซ และทิศตะวันตกติดกับประเทศแอลเบเนีย ประเทศนี้มักจะเรียกเฉย ๆ ว่า "มาซิโดเนีย" ซึ่งอาจจะทำให้เกิดความสับสนกับภูมิภาคทางภูมิศาสตร์ที่กว้างขวาง และแคว้นมาซิโดเนียของกรีซ มาซิโดเนียเหนือเป็นเพียงส่วนหนึ่งของภูมิภาคทางภูมิศาสตร์ที่ชื่อมาซิโดเนีย มีพื้นที่ประมาณร้อยละ 38 และประชากรเกือบร้อยละ 44 ของพื้นที่ที่ใหญ่กว่าพื้นที่ที่ปกครองโดยมาซิโดเนียเหนือ ก่อนหน้านี้เป็นส่วนทางใต้สุดของยูโกสลาเวีย
พรมแดนปัจจุบันได้รับการกำหนดหลังสงครามโลกครั้งที่ 2 เมื่อสหพันธ์สาธารณรัฐสังคมนิยมยูโกสลาเวียก่อตั้ง "สาธารณรัฐสังคมนิยมมาซิโดเนีย" (Socialist Republic of Macedonia) ซึ่งเป็นที่โต้แย้งว่า เป็นการยอมรับสลาฟมาซิโดเนีย เป็นชนชาติแยกต่างหากภายในยูโกสลาเวีย ต่อมาใน พ.ศ. 2534 ได้แยกจากยูโกสลาเวียอย่างสันติโดยเปลี่ยนชื่อเป็น "สาธารณรัฐมาซิโดเนีย" และไม่มีการเปลี่ยนแปลงพื้นที่เพิ่มเติม อย่างไรก็ดี หลังจากนั้นเป็นต้นมา ประเทศได้เกิดกรณีพิพาทกับประเทศกรีซอย่างยาวนานเกี่ยวกับการใช้ชื่อ "มาซิโดเนีย" จนกระทั่งในวันที่ 12 มิถุนายน พ.ศ. 2561 รัฐบาลมาซิโดเนียและรัฐบาลกรีซได้บรรลุข้อตกลงเบื้องต้นเพื่อยุติข้อพิพาทดังกล่าว ซึ่งจะส่งผลให้ประเทศนี้ได้รับการเปลี่ยนชื่อเป็น สาธารณรัฐมาซิโดเนียเหนือ